વર્ષ ૨૦૧૭ની વિદાયની સાથે-સાથે વર્ષ ૨૦૧૮ના સ્વાગતની તૈયારીઓ થઈ ચૂકી છે. ૨૦૧૭માં એક બાજુ ‘બાહુબલિ-૨’, ‘ટાઇગર જિન્દા હૈ’, ‘ગોલમાલ અગેઇન’, ‘રઈસ’ અને ‘ટ્યૂબલાઇટ’ જેવી ફિલ્મો ખૂબ જ ચર્ચિત રહી તો બીજી તરફ ‘ટ્રેપ્ડ’, ‘ન્યૂટન’, ‘હિન્દી મીડિયમ’, ‘શુભ મંગલ સાવધાન’ અને ‘ટોઇલેટ-એક પ્રેમકથા’ જેવી ફિલ્મોએ ખૂબ જ પ્રશંસા મેળવી. ૨૦૧૮માં પણ બોક્સ ઓફિસને ઘણી આશાઓ છે. બોલિવૂડના સ્ટાર અભિનેતાઓની બહુપ્રતિષ્ઠિત ફિલ્મો સહિત અભિનેત્રીઓના લીડ રોલવાળી ઘણી ફિલ્મો પણ આ વર્ષે દર્શકો માણી શકશે.